Z A P I S N I K

 sa 09. sjednice Općinskog vijeća Općine Babina Greda održane dana 01. travnja 2022. godine u Vijećnici Općine Babina Greda sa početkom u 19:00 sati.

 NAZOČNI: Tomo Đaković, Mato Čivić, Ivan Kedačić, Josip Gregorović, Marija Gregorović, Ivan Katušić, Jakob Ličanin, Mato Petričević, Dejan Gregić, Zvonko Petričević i Vedrana Džoić.

Nenazočni: Violeta Gregorović.

Kasnije su došli: Marko Mrkonjić.

Osim članova Općinskog vijeća, nazočni su:

Općinski načelnik: Josip Krnić,
Pročelnik JUO: Tomislav Kopić - zapisničar,
Referent za financijsko – računovodstvene poslove: Jelena Grgić

 Predsjednik Općinskog vijeća otvorio je 09. sjednicu općinskog vijeća, pozdravio nazočne, ustanovio da je na sjednici nazočno 11 vijećnika i da postoji kvorum, a 2 vijećnika nedostaju te je predložio slijedeći:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje Odluke o izvršenju proračuna za vremenski period 01.01. – 31.12.2021.g.,
3. Donošenje Odluke o realizaciji Plana razvojnih programa u 2021.g. Općine Babina Greda,
4. Donošenje Odluke o realizaciji Programa korištenja sredstava ostvarenih od zakupa, prodaje i davanje na korištenje poljoprivrednog zemljišta u vlasništvu Republike Hrvatske u 2021. godini na području Općine Babina Greda
5. Donošenje Odluke o realizaciji Programa mjera zaštite pučanstva od zaraznih bolesti – dezinfekcija, dezinsekcija i deratizacija na području Općine Babina Greda za 2021.g.,
6. Donošenje Odluke o realizaciji programa javnih potreba sportskih udruga za 2021.g.,
7. Donošenje Odluke o izvršenju programa javnih potreba u području djelovanja udruga građana u kulturi Općine Babina Greda za 2021. godinu,
8. Donošenje Odluke o realizaciji socijalnog programa Općine Babina Greda za 2021.g.,
9. Donošenje Odluke o realizaciji Programa održavanja komunalne infrastrukture za 2021. godinu,
10. Donošenje Odluke o realizaciji Programa gradnje objekata i uređaja komunalne infrastrukture za 2021.g.,
11. Donošenje Odluke o realizaciji Programa šumskog doprinosa za 2021.g.,
12. Donošenje Odluke o izmjenama i dopunama koeficijenata službenika i namještenika Općine Babina Greda,
13. Donošenje Odluke o načinu pružanja javne usluge sakupljanja komunalnog otpada na području Općine Babina Greda,
14. Donošenje Odluke o dodjeli javnih priznanja Općine Babina Greda za 2022. godinu,
15. Donošenje Odluke o kupovini radnog - kombi vozila Općine Babina Greda,
16. Donošenje Odluke o kupovini nekretnine.

**Predložen Dnevni red je usvojen sa: 11 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 9 glasova „ZA“, 0 glasova „PROTIV“ i 2 glasa „SUZDRŽANA“.

Točka 2.

Predsjednik Općinskog vijeća dao je na raspravu prijedlog Donošenje Odluke o izvršenju proračuna za vremenski period 01.01. – 31.12.2021.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Donošenje Odluke o izvršenju proračuna za vremenski period 01.01. – 31.12.2021.g., te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 3 glasa „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o realizaciji Plana razvojnih programa u 2021.g. Općine Babina Greda.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o realizaciji Plana razvojnih programa u 2021.g. Općine Babina Greda, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 3 glasa „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke o realizaciji Programa korištenja sredstava ostvarenih od zakupa, prodaje i davanje na korištenje poljoprivrednog zemljišta u vlasništvu Republike Hrvatske u 2021. godini na području Općine Babina Greda.

Zvonko Petričević: upitao je od kojeg natječaja prodaje je ovaj prihod koji je naveden u izvršenju za prodaju, te također prihod od zakupa od kojeg je natječaja zadnjeg ili onih od prije?

Tomislav Kopić: odgovorio je da prihod od prodaje je od prijašnjih natječaja, a prihod od zakupa od svih zakupa a tako i od ovoga zadnjeg zakupa poljoprivrednog zemljišta.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o realizaciji Programa korištenja sredstava ostvarenih od zakupa, prodaje i davanje na korištenje poljoprivrednog zemljišta u vlasništvu Republike Hrvatske u 2021. godini na području Općine Babina Greda, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 3 glasa „SUZDRŽANIH“.

**Općinski vijećnik Marko Mrkonjić je došao u 19:05 sati.**

Točka 5.

Predsjednik Općinskog vijeća dao je na raspravu prijedlog Odluke o realizaciji Programa mjera zaštite pučanstva od zaraznih bolesti – dezinfekcija, dezinsekcija i deratizacija na području Općine Babina Greda za 2021.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o realizaciji Programa mjera zaštite pučanstva od zaraznih bolesti – dezinfekcija, dezinsekcija i deratizacija na području Općine Babina Greda za 2021.g., te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 6.

Predsjednik Općinskog vijeća dao je na raspravu prijedlog Odluke o realizaciji programa javnih potreba sportskih udruga za 2021.g.

Dejan Gregić: upitao je za ŠRU Berava i ŠRU Deverika da je razlika u dobivenim sredstvima, zašto?

Josip Krnić: odgovorio je da je ŠRU Berava prijavila se na početku godine za financijska sredstva općine te ista i dobila, a ŠRU Deverika je osnovana nekada u listopadu te nisu se mogli prijaviti za financijska sredstva, a općinski načelnik može Odlukom dodijeliti sredstva za novu udrugu do 5.000,00 kuna.

Marko Mrkonjić: rekao da je jasno tko je dobio financijska sredstva po ugovoru, a tko po odluci.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o realizaciji programa javnih potreba sportskih udruga za 2021.g., te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 7.

Predsjednik Općinskog vijeća dao je na raspravu prijedlog Odluke o izvršenju programa javnih potreba u području djelovanja udruga građana u kulturi Općine Babina Greda za 2021. godinu.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izvršenju programa javnih potreba u području djelovanja udruga građana u kulturi Općine Babina Greda za 2021. godinu, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 8.

Predsjednik Općinskog vijeća dao je na raspravu prijedlog Odluke o realizaciji socijalnog programa Općine Babina Greda za 2021.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o realizaciji socijalnog programa Općine Babina Greda za 2021.g., te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 1 glas „SUZDRŽAN“.

Točka 9.

Predsjednik Općinskog vijeća dao je na raspravu prijedlog Odluke o realizaciji Programa održavanja komunalne infrastrukture za 2021. godinu.

Marko Mrkonjić: rekao je da su osigurana sredstva za održavanje u iznosu 237.000,00 kuna, a ostvareno za 20% manje, znači da je bilo još prostora, u javnoj rasvjeti je potrošeno nešto više sredstava. Također je rekao da čestica 3599 od tvrtke GEOPOWER je u draču i zarasla, te predložio je da se ista dovede u stanje kako pripada i da oko bušotine ima smeća. Općina treba uputiti dopis da se oko iste očisti, te napomenuo da zna da se radi o privatnoj čestici, a vidio je da se ulažu značajna sredstva u geotermalne izvore.

Mato Čivić: rekao je da tvrtka GEOPOWER je privatna firma, te da općina zajedno sa županijom ima zajedničku tvrtku Geotermalni izvori d.o.o., te predložio da bi bilo super sve privatne četice dovesti u prvobitno stanje tj. očistiti od raslinja.

Marko Mrkonjić: napomenuo je da ova čestica je ipak od velikog značaja, te da je riječ o investitoru.

Dejan Gregić: rekao je da vlasnik čestice GEOPOWER je vlasnik 10 godina, i nije dobio rješenje za održavanje iste čestice, a meni je komunalni redar odmah poslao rješenje, znači da se nekoga štiti.

Marko Mrkonjić: dodao je na kraju da treba svakako poslati dopis i bilo bi puno primjerenije.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o realizaciji Programa održavanja komunalne infrastrukture za 2021. godinu, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 10.

Predsjednik Općinskog vijeća dao je na raspravu prijedlog Odluke o realizaciji Programa gradnje objekata i uređaja komunalne infrastrukture za 2021.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o realizaciji Programa gradnje objekata i uređaja komunalne infrastrukture za 2021.g., te se nakon provedenog glasanja konstatira da je Odluka donesena sa
8 glasova „ZA“, 1 glas „PROTIV“ i 3 glasa „SUZDRŽANA“.

Točka 11.

Predsjednik Općinskog vijeća dao je na raspravu prijedlog Odluke o realizaciji Programa šumskog doprinosa za 2021.g.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o realizaciji Programa šumskog doprinosa za 2021.g., te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 12.

Predsjednik Općinskog vijeća dao je na raspravu prijedlog Odluke o izmjenama i dopunama koeficijenata službenika i namještenika Općine Babina Greda.

Vedrana Džoić: upitala je da li je ovo radno mjesto referent – programa Zaželi II. postaje viši stručni suradnik za EU fondove, te da li je program Zaželi II. završio?

Tomislav Kopić: odgovorio je potvrdno na postavljeno pitanje, te ukratko rekao da radno mjesto viši stručni suradnik za EU fondove je upravno radno mjesto u slučaju prolaska na nekom projektu a zahtjeva zapošljavanje i sufinancira zaposlenika, općina u tome slučaju ima predviđeno radno mjesto u sistematizaciji.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjenama i dopunama koeficijenata službenika i namještenika Općine Babina Greda, te se nakon provedenog glasanja konstatira da je Odluka donesena sa
8 glasova „ZA“, 0 glasova „PROTIV“ i 4 glasa „SUZDRŽANA“.

Točka 13.

Predsjednik Općinskog vijeća dao je na raspravu prijedlog Odluke o načinu pružanja javne usluge sakupljanja komunalnog otpada na području Općine Babina Greda.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o načinu pružanja javne usluge sakupljanja komunalnog otpada na području Općine Babina Greda, te se nakon provedenog glasanja konstatira da je Odluka donesena sa 9 glasova „ZA“, 1 glas „PROTIV“ i 2 glasa „SUZDRŽANA“.

Točka 14.

Predsjednik Općinskog vijeća dao je na raspravu prijedlog Odluke o dodjeli javnih priznanja Općine Babina Greda za 2022. godinu.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o dodjeli javnih priznanja Općine Babina Greda za 2022. godinu, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANA“.

Točka 15.

Predsjednik Općinskog vijeća dao je na raspravu prijedlog Odluke o kupovini radnog - kombi vozila Općine Babina Greda.

Marko Mrkonjić: upitao je do kojeg iznosa se planira kupiti vozilo?

Josip Krnić: odgovorio je oko nekih 160-170 tisuća kuna.

Dejan Gregić: odgovorio je u koju kategoriju spada ovo vozilo?

Josip Krnić: odgovorio je da će biti vozač i suvozač, a iza još mjesta za putnike, te sanduk.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o kupovini radnog - kombi vozila Općine Babina Greda, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 1 glas „SUZDRŽAN“.

Točka 16.

Predsjednik Općinskog vijeća dao je na raspravu prijedlog Odluke o kupovini nekretnine.

Marko Mrkonjić: upitao je zašto je takva cijena, jel to zbog pregovarača, i koja je procjena?

Tomo Đaković: odgovorio je da su prodavatelji nekretnine tražili 60.000,00 eura, no ipak su spustili cijenu na 50.000,00 eura.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o kupovini nekretnine, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Sjednica je završena u 19:20 sati.

 Zapisničar: Predsjednik Općinskog vijeća:

 Tomislav Kopić Tomo Đaković